Sharon Stone

Šeron Stoun (, g. 1958 m. kovo 10 d. Medvilis, JAV) – aktorė, prodiuserė ir buvęs modelis, išgarsėjusi 1992 m. vaidmeniu režisieriaus Polo Verhoveno erotiniame trileryje „Esminis instinktas“. Ji taip pat yra pelniusi Oskaro nominaciją už pasirodymą filme „Kazino“.

 Biografija 

 Šeima 
Šeron gimė nedideliame Pensilvanijos miestelyje Medvilyje, gamyklos darbininko Josepho Williamo Stone II ir buhalterės bei namų šeimininkės Dorothy šeimoje ir buvo antra vaikas iš keturių.

1975 m. ji baigė vidurinę mokyklą Segertaune. Vėliau daug metų Šeron tvirtino, kad jos intelekto koeficientas siekia 148, tačiau 2002 m. draugijos „Mensa“ atstovas paneigė, kad ši kada nors jiems priklausė.
 left |thumb|160px|1991 m.

 Karjera 

 Modelio karjera 
Būdama 17, Šeron laimėjo Crawfordo apskrities grožio konkursą ir buvo deleguota atstovauti ją Mis Pensilvanija rinkimuose,Stated on „Inside the Actors Studio“, 1999 kuriuose vienas iš žiuri narių pasiūlė jai mesti mokslus ir vykti į Niujorką tapti modeliu. 1977 m. Šeron kartu su teta nuvyko į Niudžersį, kur po keleto dienų pasirašė sutartį su Fordo modelių agentūra ir keletą metų sėkmingai dirbo pozuodama įvairiems žurnalams bei vaidindama televizijos reklamose.

 Aktorės karjera 
Po keleto darbo modeliu metų, 1980 m., gyvendama Europoje, Šeron nusprendė tapti aktore. Ji atsisakė savo darbo ir išvyko į Niujorką, kur gavo epizodinį vaidmenį Vudžio Aleno filme „Stardust Memories“. Sekančiais metais siaubo filme „Deadley Blessing“ ji gavo vaidmenį su žodžiai, o 1982 m. prancūzų režisierius Klodas Leliušas pakvietė ją į savo filmą „Les Uns et les Autres“, kuriame ekrane buvo matoma vos 2 minutes, o pavardė netgi neįtraukta į titrus. 1984 m. ji kartu su Driu Berimor vaidino juostoje „Irreconcilable Differences“ bei vienoje iš kriminalinio serialo „Magnum, P.I.“ serijų. Vėlesni jos vaidmenys juostoje „King Solomon‘s Mines“ (1985 m.) ar „Niko“ (1988 m.) taip pat buvo nereikšmingi.
 right |thumb|160px
Šeron karjeros tramplinu tapo jos vaidmuo 1990 m. Polo Verhoveno fantastiniame filme „Viską prisiminti“, kur jos partneriu ekrane buvo Arnoldas Švercnegeris. Rengdamasi šiam vaidmeniui ji ėmė mokytis tekvondo, o juostai pasirodžius ekranuose, sutiko pozuoti apsinuoginusi žurnalui „Playboy“, kuris 1999 m. ją įtraukė tarp 25 seksualiausių žurnalo modelių.

1992 m. dar vienas režisieriaus Verhoveno filmas „Esminis instinktas“, kuriame Šeron vaidino seksualią žudikę Ketriną Tremel, suviliojančią policijos detektyvą (aktorius Maiklas Duglasas), padarė aktorę pirmo ryškumo žvaigžde. Juostoje buvo gausu erotinių scenų, iš kurių garsiausia policijos vykdoma apklausa, kurios metu Šeron sukryžiuoja kojas, ekrane parodydama savo genitalijas. Anot aktorės, ji sutiko vaidinti minėtoje scenoje nemūvėdama kelnaičių, tačiau nesitikėjo, kad minėta scena taip liūdnai išgarsės: „–Žinojau, kad scenoje man reikės sukryžiuoti kojas ir tai, kad ketiname suteikti žiūrovams prielaidą, kad esu neapsirengusi, tačiau nemaniau, kad ekrane bus matoma mano vagina. Vėliau, kai pamačiau šią sceną, buvau sukrėsta. Manau, kad matyti tai kambaryje kartu su nepažįstamais žmonėmis buvo nepagarbu ir skandalinga, todėl nuėjau į kabiną, skėliau jam (Verhovenui) antausį ir išėjau.“

Ankstesniuose interviu Šeron buvo sakiusi, kad jai „buvo smagu“ žiūrėti filmą pirmą kartą su nepažįstamais žmonėmis. Verhovenas taip pat atmetė bet kokią apgaulės versiją: „–Aš ją labai myliu, lygiai taip labai jos ir nekenčiu, ypač po melo žiniasklaidai apie filmavimą tarp kojų, tai buvo visiška netiesa“. Scenarijaus autorius Joe Eszterhas, vėliau tapęs artimu aktorės draugu, savo atsiminimų knygoje taip pat tvirtino, kad Šeron puikiai suvokė kokia scena bus filmuojama.
Tais pačiais metais aktorė pateko tarp 50 žurnalo „People“ paskelbtų pasaulio žmonių, o 1995 m. Holivudo šlovės alėjoje buvo atidengta jos vardo žvaigždė. Žurnalas „Empire“ išrinko viena iš 100 gražiausių pasaulio aktorių, o vaidmuo Martino Skorsezės filme „Kazino“ pelnė jai Oskaro nominaciją bei Auksinio gaublio apdovanojimą. Tais pačiais metais Šeron nusifilmavo vesterne „Greitas ir negyvas“ kartu su Leonardo DiCaprio ir Raselu Krou.
2000 m. ji suvaidino šeimą kurti norinčią lesbietę filme „If These Walls Could Talk 2“, o 2001 m. Polas Verhovenas pakvietė ją vaidinti biografiniame filme apie garsią tarpukario vokiečių kino režisierę Leni Ryfenštal. Pati Ryfenštal taip pat teigiamai vertino Šeron kandidatūrą, tačiau vėliau režisierius buvo nušalintas nuo šio projekto, nes norėjo nusamdyti gerokai brangesnį scenarijaus autorių.

2003 m. Šeron vaidino keliose serialo „The Practice“ dalyse, už kurias pelnė „Emmy“ apdovanojimą, tačiau vėliau sekė komerciškai nesėkmingi filmai „Cold Creek Manor“ (2003 m.) ir „Moteris katė“ (2004 m.).
 right |thumb|160px
2006 m. ekranuose pasirodė juosta „Esminis instinktas 2“, kurio kūrimas užtruko dėl teisminių ginčų. Viena priežasčių buvo konfliktas dėl nuogų scenų filme, kurių Šeron norėjo daugiau, o juostos kūrėjai – kuo mažiau. Viena filmo scenų buvo iškirpta versijoje, skirtoje JAV, tačiau palikta kitoms šalims skirtose kopijose. Juosta, kainavusi 70 milijonų JAV dolerių, dėl žiūrovų amžiaus apribojimo, per pirmąjį savaitgalį surinko vos 3,2 milijono ir kino teatruose buvo rodoma vos 17 dienų. Nepaisant šios nesėkmės, Šeron yra sakiusi, kad mielai dalyvautų ir trečiojoje „Esminio instinkto“ dalyje kaip režisierė ir aktorė.

 Kita veikla 
2002 m. ji buvo Kanų kino festivalio žiuri nare.Sharo Stone Biography at IMDb.com

2006 m. ji kartu su aktore Anželika Hiuston vedė Nobelio taikos premijos įteikimo ceremoniją, kurioje buvo apdovanoti jos laimėtojai Muhammad Yunus ir Grameen Bank.

Šeron garsėja savo labdaringa veikla, yra padėjusi rinkti lėšas UNICEF Tanzanijai bei Kinijos žemės drebėjimo aukoms 2008 m. Ji taip pat yra pasisakiusi už taiką Artimuosiuose Rytuose, dalyvaudama spaudos konferencijoje su Nobelio premijos laureatu Shimon Peres.

Aktorė turi savo prodiuserių kompaniją pavadinimu „Chaos“.

 Asmeninis gyvenimas 
 right |thumb|160px|2002 m.
1984 m. Šeron Stoun ištekėjo už televizijos prodiuserio Michaelo Greenburgo, kurio viename iš kurtų filmų „The Vegas Strip War“ vaidino. Santuoka ėmė irti po 3 metų, o 1990 m. buvo nutraukta oficialiai.

1993 m., vaidindama filme „Skiedra“, ji susipažino su prodiuseriu Williamu J. MacDonaldu. Šis paliko savo žmoną, jiedu susižadėjo, tačiau po metų pasuko skirtingais keliais.

1995 m. Šeron susižadėjo su filmo „Greitas ir negyvas“ antruoju režisieriumi Bobu Wagneriu, tačiau ir šis ryšys buvo trumpalaikis.

1998 m. ji ištekėjo už žurnalo „San Francisco Examiner“ leidėjo Philo Bronsteino. 2000 m. jie įsūnijo berniuką Roaną Josephą, kuris po 2003 m. įvykusių skyrybų liko gyventi su tėvu.

2005 ir 2006 m. ji įsūnijo 2 berniukus, su kuriais gyvena Beverli Hilse arba rančoje Naujojoje Zelandijoje. Nepaisant keleto romanų, aktorė daugiau neištekėjo.

Šeron išpažįsta budizmą po to, kai kolega Ričardas Giras supažindino ją su Dalai Lama.

 Filmografija ir apdovanojimai 
 right |thumb|160px
 Metai Pavadinimas Lietuviškas pavadinimas Vaidmuo Pastabos 1980 Stardust Memories mergina traukinyje 1981 Les Uns et les autres epizonis vaidmuo nepaminėta titruose 1981 Deadly Blessing Lana Marcus 1982 Not Just Another Affair Lynette TV filmas 1982 Silver SpoonsSidabriniai šaukštai Debbie TV serialas 1983 Bay City Blues Bei Sičio bliuzas Cathy St. Marie TV serialas 1983 Remington Steele Remingtonas Stylas Jillian Montague TV serialas 1984 The New Mike Hammer Naujasis Maikas Hameris Julie Eland TV serialas 1984 Magnum, P.I. Magnumas Diane Dupree ir Diedra Dupree TV serialas 1984 Calendar Girl Murders Cassie Bascomb TV serialas 1984 The Vegas Strip War Vegaso striptizo karas Sarah Shipman TV filmai 1984 Irreconcilable DifferencesNesuderinami skirtumai Blake Chandler 1985 T. J. Hooker T. J. Hukeris Dani Starr TV serialas 1985 King Solomon’s Mines Karaliaus Saliamono kasyklos Jesse Huston 1986 Mr. and Mrs. Ryan Ponas ir ponia Rajenai Ashley Hamilton Ryan 1986 Allan Quatermain and the Lost City of Gold Alanas Kvatermanas ir dingęs aukso miestas Jesse Huston 1987 Police Academy 4: Citizens on Patrol Policijos akademija 4: civiliai patruliai Claire Mattson 1987 Cold SteelŠaltas plienas Kathy Connors 1988 Above the Law Niko Sara Toscani 1988 Action Jackson Patrice Dellaplane 1988 Badlands 2005 Alex Neil 1988 War and Remembrance  Janice Henry TV mini serialas 1988 Tears in the Rain Ašaros lietuje Casey Cantrell TV filmas 1989 Beyond the Stars Laurie McCall 1989 Blood and Sand Kraujas ir smėlis Doña Sol 1990 Total Recall Viską prisiminti Lori Quaid 1991 He Said, She Said Jis sako, ji sako Linda Metzger 1991 Scissors Žirklės Angie Anderson 1991 Year of the Gun Ginklo metai Alison King 1991 Diary of a Hitman Smogiko dienoraštis Kiki epizodinis vaidmuo 1991 Where Sleeping Dogs Lie Serena Black 1992 Basic Instinct Esminis instinktas Catherine Tramell ApdovanojimaiMTV kino apdovanojimai – geriausia aktorėMTV kino apdovanojimai – labiausiai geidžiama moterisNominacijos Chicago Film Critics Association Award – geriausia aktorėAuksinis gaublys – geriausia aktorėSaturno apdovanojimas – geriausia aktorė 1993 Sliver Skiedra Carly Norris NominacijaMTV kino apdovanojimai – labiausiai geidžiama moteris 1993 Last Action HeroPaskutinis veiksmo filmų herojus Catherine Tramell epizodinis vaidmuo 1993 The Larry Sanders Show Lario Sanderso šou save TV programa 1993 Harlow: The Blonde Bombshell Harlou viešnia dokumentinis filmas 1994 Intersection Susikirtimas Sally Eastman Auksinė avietė – blogiausia aktorė 1994 The Specialist Specialistas May Munro (Adrian Hastings) Auksinė avietė – blogiausia aktorė NominacijaMTV kino apdovanojimai – labiausiai geidžiama moteris 1995 The Quick and the Dead Greitas ir negyvas Ellen NominacijaSaturno apdovanojimas – geriausia aktorė 1995 Roseanne epizodinis vaidmuo TV serialas 1995 Casino Kazino Ginger McKenna ApdovanojimaiAuksinis gaublys – geriausia aktorėNominacijos Oskaras – geriausia aktorėChicago Film Critics Association Award – geriausia aktorė MTV kino apdovanojimai – geriausia aktorė 1996 DiaboliqueApsėstieji Nicole Horner 1996 Last Dance Paskutinis šokis Cindy Liggett 1998 Sphere Sfera Dr. Elizabeth 'Beth' Halperin 1998 Antz Skruzdėliukas Z Princesė Bala balsas 1998 The Mighty Gwen Dillon NominacijaAuksinis gaublys – geriausia antro plano aktorė 1999 Gloria Glorija Gloria 1999 The MuseMūza Sarah LittleNominacijaAuksinis gaublys – geriausia aktorė 1999 SimpaticoSimpatiko Rosie Carter 1999 Happily Ever After: Fairy Tales for Every Child Henny Penny balsas 2000 Picking Up the Pieces Candy Cowley 2000 If These Walls Could Talk 2 Jei šios sienos galėtų kalbėti 2 Fran TV filmas 2000 Beautiful JoeMielasis Džo Alice 'Hush' Mason 2002 Harold and the Purple CrayonHaroldas ir purpurinis pieštukas balsas 2003 Cold Creek ManorDvaras prie šaltojo upelio Leah Tilson 2003 The PracticePraktika Sheila Carlisle TV serialas 2004 A Different LoyaltyDvigubas agentas Sally Cauffield 2004 CatwomanMoteris katė Laurel Hedare NominacijaAuksinė avietė – blogiausia antro plano aktorė 2005 Higglytown Heroes Nicky balsas 2005 Kurtlar Vadisi Lisa Turkijos TV serialas 2005 Will & Grace Vilas ir Greisė Dr. Georgia Keller TV serialas 2005 Broken Flowers Sulaužytos gėlės Laura Daniels Miller 2006 Alpha DogAlfa gauja Olivia Mazursky 2006 Basic Instinct 2 Esminis instinktas 2 Catherine Tramell Auksinė avietė – blogiausia aktorė 2006 Huff Dauri Rathburn TV serialas 2006 Bobby Bobis Miriam EbbersHollywood Film Festival – metų vaidmuoNominacijaEkrano aktorių gildijos apdovanojimas – geriausias vaidmuo 2006 Democrazy Patricia Hill trumpo metražo filmas 2007 When a Man Falls in the ForestIštremta realybė Karen Fields 2007 If I Had Known I Was a GeniusJei žinočiau, kad esu genijus Gloria Fremont 2008 The Year of Getting to Know Us Jane Rocket 2008 Five Dollars a Day Penki doleriai per dieną Dolores Jones 2009 Streets of Blood Kraujo gatvės Nina Ferraro 2010 Law & Order: Special Victims Unit Įstatymas ir tvarka Jo Marlowe TV serialas (4 dalys) 2011 The Burma ConspiracyLargo Vinčas 2 Diane Francken 2012 Border RunPasienis Sofie 2013 LovelaceGili gerklė Dorothy Boreman 2013 Gods Behaving Badly Dievai, kurie blogai elgiasi Aphrodite 2014 Любовь в большом городе 3 Meile Niujorke 3: zmonos atostogose 2014 Un ragazzo d'oro Auksinis berniukas Ludovica Stern 2015 Agent X Agentas X  Natalie Maccabee TV serialas 2015 Life on the Line  motina 2015 Savva: Heart of the Warrior  Puffy įgarsinimas
 right |thumb|160px

 Kiti sąrašai 
 „Empire“ (Jungtinė Karalystė) – „The Top 100 Movie Stars of All Time“ (77 vieta; 1997 m.)
 „Men‘s Health“ „100 Hottest Women of All Time“ (11 vieta; 2011 m.)
 „Empire“ – „100 Sexiest Stars in Film History“ (49 vieta)
 „Playboy“ „100 Sexiest Stars of the Century“
 „People“ „50 Most Beautiful People“
 „People“ „25 Most Intriguing People“

 Šaltiniai 

 Nuorodos 

 IMDb profilis

Kategorija:JAV aktoriai
Kategorija:JAV modeliai
Kategorija:JAV aktyvistai